## Naredba o homologaciji glavnih svjetala za motocikle s asimetričnim dugim i s kratkim svjetlosnim snopom s halogenim HS1 žaruljama

### NN 17/1999 (18.2.1999.), Naredba o homologaciji glavnih svjetala za motocikle s asimetričnim dugim i s kratkim svjetlosnim snopom s halogenim HS1 žaruljama

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji ("Narodne novine" broj 55/96) ravnatelj Državnog
zavoda za normizaciju i mjeriteljstvo donosi

## **NAREDBU**

### **O HOMOLOGACIJI GLAVNIH SVJETALA ZA MOTOCIKLE S ASIMETRIČNIM DUGIM I S KRATKIM SVJETLOSNIM SNOPOM, S HALOGENIM HS1 ŽARULJAMA**

I. PODRUČJE PRIMJENE

1. Glavna svjetla za motocikle s asimetričnim dugim i s kratkim svjetlosnim
snopom, s halogenim HS1 žaruljama, moraju biti homologirana sukladno ovoj
naredbi.

2. Ova naredba odnosi se na glavna svjetla s halogenim HS1 žaruljama
koja su namijenjena za ugradnju na motocikle i vozila koja se smatraju
motociklima.

II. ZAHTJEVI

3. Glavna svjetla za motocikle s asimetričnim dugim i s kratkim svjetlosnim
sklopom s halogenim HS1 žaruljama u smislu ove naredbe moraju zadovoljiti
zahtjeve Pravilnika broj 72 Ekonomskog povjerenstva Ujedinjenih naroda
za Europu, s izmjenama i dopunama koje su stupile na snagu zaključno 28.
srpnja 1998.,1 koji je dodatak Ženevskom sporazumu iz 1958.
o prihvaćanju jednakih uvjeta za homologaciju i uzajamno priznavanje homologacije
opreme i dijelova motornih vozila (u daljnjem tekstu: Pravilnik ECE R 72.00).

4. Pravilnik ECE R 72.00 u izvorniku dostupan je u normoteci Državnog
zavoda za normizaciju i mjeriteljstvo.

III. ISPITIVANJE GLAVNIH SVJETALA

5. Ispitivanje glavnih svjetala za motocikle s asimetričnim dugim i
s kratkim svjetlosnim snopom s halogenim HS1 žaruljama u smislu ove naredbe
može provoditi samo ovlašteni laboratorij prema zahtjevima Pravilnika ECE
R 72.00.

IV. HOMOLOGACIJA GLAVNIH SVJETALA

6. Državni zavod za normizaciju i mjeriteljstvo provodi homologaciju
glavnih svjetala za motocikle s asimetričnim dugim i s kratkim svjetlosnim
snopom, s halogenim HS1 žaruljama u smislu ove naredbe prema Pravilniku
ECE R 72.00

V. PROVJERA SUKLADNOSTI

7. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila ("Narodne
novine" broj 82/96, 107/96, 79/97, 132/97 i 58/98).

VI. PRIMJENA

8. Ova naredba stupa na snagu osmog dana nakon objave u "Narodnim novinama",
a primjenjivat će se od 1. travnja 1999. godine.

Klasa: 011-02/98-02/45
Urbroj: 558-04/7-98-1
Zagreb, 30. prosinca 1998.

Ravnatelj
Državnog zavoda za
normizaciju i mjeriteljstvo
**dr. sc. Jakša Topić, dipl. ing.** v. r.

\_\_\_\_\_\_\_\_\_\_\_\_\_\_\_\_\_\_

1ECE dokumenti u kojima je objavljen tekst
Pravilnika:
E/ECE/324 – E/ECE/TRANS/505Rev. 1/Add. 71 (Izvornik Pravilnika, stupio
na snagu 15. veljače 1988.)
E/ECE/324 – E/ECE/TRANS/505Rev. 1/Add. 71/Corr. 1 (1/Ispravak 1, stupio
na snagu 15. veljače 1989.)
E/ECE/324 – E/ECE/TRANS/505Rev. 1/Add. 71/Amend. 1 (Dopuna 1, stupila
na snagu 27. veljače 1992.)
E/ECE/324 – E/ECE/TRANS/505Rev. 1/Add. 71/Amend. 2 (Dopuna 2, stupila
na snagu 28. srpnja 1998.)

Naredba, NN 17/1999-354